Diari Oficial de la Generalitat Valenciana


Sumari del DOGV 4744, del 03-05-2004 (2004/3708)

Informació pública de l'aprovació de la reparcel·lació forçosa i modificació del compte de liquidació del sector R-1 Bola I, promogut per la mercantil Pla Parcial Camí de la Bola, SL.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   4744

Data del DOGV
:   03-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3708


Organisme emissor
:   Ajuntament de Xàtiva

Tipus de document
:   Anunci

Informació pública de l'aprovació de la reparcel·lació forçosa i modificació del compte de liquidació del sector R-1 Bola I, promogut per la mercantil Pla Parcial Camí de la Bola, SL. [2004/F3708]
  
Atesos els antecedents, consta que en virtut de l'acord del Ple de l'ajuntament de data 8 de novembre de 2001, va ser adjudicat definitivament el programa d'actuació integrada del sector R-1 Bola, a la mercantil Pla Parcial Camí de la Bola, SL, que per acord plenari de 7 de novembre de 2002, es va aprovar definitivament el projecte d'urbanització per a l'execució per gestió indirecta de la urbanització de la unitat d'execució del sector R-1, Bola I, sòl urbanitzable residencial, redactat pels enginyers de Camins, Canals i Ports, Javier Segura Bono i Rafael Roldán Ortega.
  
Atés el projecte de reparcel·lació forçosa promogut per la mercantil Pla Parcial Camí de la Bola, SL, el qual va ser sotmés a informació pública i simultània, mitjançant anunci en el diari Las Provincias, de data 21 de juliol de 2003, i simultàniament en el Diari Oficial de la Generalitat Valenciana, durant 20 dies hàbils, exhibint-ne la documentació completa, Diari Oficial de la Generalitat Valenciana número 4.552, del 25 de juliol de 2003, de conformitat amb el procediment de l'article 69 de la Llei Reguladora de l'Activitat Urbanística 6/1994, de 15 de novembre, de la Generalitat Valenciana (LRAU) .
  
Vist que durant el mencionat període es formularen tres al·legacions, presentades per Dolores Ballester Vila, per Mercedes Peris Camús i per Josep Lluís Cuenca Jordán. Vistos els informes, de l'arquitecte redactor del Pla General d'Ordenació Urbana, i l'informe subscrit pels servicis administratius del Departament d'Urbanisme, de data 6 de novembre de 2003.
  
Conforme al que s'establix en els articles 46.1 i 3, i l'article 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el règim establit per a l'elaboració, tramitació i aprovació de projectes de reparcel·lació forçosa, va ser aprovat pel Ple de l'ajuntament de data 4 de desembre de 2003, el projecte de reparcel·lació forçosa del sector R-1 Bola I, una vegada introduïdes les modificacions estimades en les al·legacions, i resoldrà amb posterioritat per acord plenari de data 1 d'abril de 2004, els recursos de reposició interposats contra l'acord plenari d'aprovació.
  
Vist l'acord d'aprovació de la reparcel·lació forçosa del sector R-1 Bola I, si bé atés que l'agent urbanitzador s'ha procedit a la modificació del compte de liquidació del projecte de reparcel·lació forçosa, a causa de l'admissió parcial del recurs de reposició interposat per Dolores Ballester Vila, es procedix a sotmetre al tràmit d'exposició pública la següent documentació:
  
El projecte de reparcel·lació forçosa, amb les modificacions introduïdes en el compte de liquidació, i puja esta a la quantitat de 5.377.345,20 euros.
  
S'advertix que el projecte es troba condicionat a qualsevol modificació que poguera derivar-se de l'aprovació definitiva de l'estudi de la xarxa de recollida d'aigües pluvials dels sectors: sector R-1 Bola I i sector R-4 Bola II, i sector R-3 Palasiet. Si bé es requerix l'agent urbanitzador per a la presentació d'un aval pel 100% de l'import estimat en l'estudi referenciat.